

**Rear Admiral J. V. Bainimarama, CF(Mil), OSt.J, MSD, jssc, psc**

**Prime Minister of Fiji and Minister for Finance, Strategic Planning, National Development and Statistics, the Public Service, People’s Charter and Change and Progress, Information, iTaukei Affairs, Sugar Industry and Lands and Mineral Resources**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VOSA E NA DOLA NI NALOTAWA NURSING STATION**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nanuku, Yakete Wed. 9th April, 2014**

**BA 1100 Hours**

**Ni tiko na Turaga na Tui Yakete,**

**Kemuni Saka na Turaga kei na Marama,**

**Cauravou na Gone Yalewa,**

**Kei Kemuni Ra Gone.**

E dai e dua na siga marautaki kina Tikina Vakaturaga ko Yakete; e na kena mai dola e dua na Valeni Wai vou; ka se qai kena i sevu e na Tikina Vakaturaga ko Yakete.

E bucini na vakanananume tara na valeniwai e nalotawa ena yabaki 2010, ka vagolea na matanitu ena yabaki 2012 e rauta ni $92,000; me tara kina na valeniwai vou qo.

E na yabaki sa oti 2013; e mai tu vakawawa tu na tara ni vale ni wai; baleta ni vagolea na matanitu nai lavo oqo; kina na cakacaka ni veivakacokotaki ni gaunisala; ni oti na kena mai vakaleqai vakaca na gaunisala ena yasayasa vaka-ra.

E sa mai tara oti toka na matanitu na valeniwai vou qo; me vaka e da sa mai vakadinadinataka toka ni kua;ka vakadeitakatiko kina na gagadre dina e nalotawa;me dua na nona vale ni wai; ni sa rui yawa mai na balevuto health centre; rauta tiko ni sivia na 30km.

E salavata tiko na gagadre ni veivakatorocaketaki oqo;kei na vakatutu ni matanitu,*“na kena kau vakavoleka mai veikemuni na lewe ni vanua ko yakete na veiqaravi ni tabacakacaka ni bula”*

Sa koto na vakanuinui ni tabacakacaka ni bula ni na vakayagataki vakavinaka nona veiqaravi na nasi ena vale ni wai vou qo; ena kena vukei na tiko bulabula ena loma ni nodatou tikina vakaturaga, ka vukea talega na kena valuti na mate dewa, kei na tubu ni dra, mate ni suka, mate ni uto, kei na so tale na veimataqali mate.

E namaka tiko na vale ni wai vou oqo e nalotawa; me na qarava e rauta ni 500-700 vakacaca na lewe ni vanua mai na vei koro kei na veitikotiko oqo;

* Yaloku;
* Nanuku;
* Nalotawa;
* Tukuraki;
* Rara; kei
* Navilawa
* Tabataba
* Nai tikotiko vakagalala ko cirisobu;
* Ka okati talega na koronivuli ko nalotawa district school.

Au na via taura na gauna vinaka oqo; meu vakavinavinaka vakalevu kina na *mataqali yalamarawa* ena nonadratou vakadonuya ka solia kina na nodratou tiki ni qele; me mai tara kina na valeni wai vou qo e nalotawa.

Sa vakavinavinakataki vakalevu talega na nodra cakacaka vata na valenivolavola ni talai veivuke ena yasayasa vaka-ra;tabacakacaka ni bula, kei na veitabana vakamatanitu eso kei na lewe ni vanua o yakete; ni sa mai vakavotukanataki na sasaga yaga qo; me na qaravi vinaka na nodra bula na lewe ni tikina ko yakete.

Sa nuitaka na Matanitu ni ko ni na marautaka na veika sa mai rawa ena sasaga yaga qo; kei na vakanuinui ni na maroroi vinaka na vale ni wai vou; na kena tokoni na nodratou veiqaravi nai vakalesilesi ni tabana ni bula ka maroroi nanodratou veiqaravi e na loma ni nodatou tikina ko yakete.

Vinaka vakalevu.

\_\_\_\_\_\_\_\_\_\_\_\_\_\_\_\_\_\_\_